OpenLLM-France/wikimedia huggingface dataset:
# Lehen gaueko eskubide

Lehen gaueko eskubidea (latinez ius primae noctis) Erdi Aroan jauntxoek beren jabetzako edo menpeko lursailetan bizi ziren neska gazteekin sexu harremanak izateko zuten ustezko eskubide bat zen. Maiz, eskubide anker hori neska gazteak euren bikoteekin ezkondu aurretik erabilia izaten zen: horrela, jauntxoak neskaren ustezko birjintasuna galarazten zion, eta bide batez, haren senargaia ere jendaurrean umilatuz bere menpekoen gaineko ustezko nagusitasuna adieraziz.
Zineman Erdi Aroan girotutako filma ugaritan azaldu izan da, adibidez The War Lord (1965) eta Braveheart (1995) filmetan.

## Kanpo estekak

* Datuak: Q223708
* Multimedia: Droit du seigneur / Q223708
# Leptura aurulenta

Leptura aurulenta Cerambycidae familiako kakalardoa da, zientziarako Fabriciusek 1792an deskribatu zuena. Europan eta Afrika iparraldean bizi da. Euskal Herrian ere aurkitzen da.

## Deskribapena

Tamaina ertaineko kakalardoa da, 12-24 mm arteko luzera duena. Gorputz beltza du eta elitroetan urre kolorezko lau banda ageri zaizkio. Toraxak ile ugari ditu ertzetan. Hankak tono derberdinetako marroi kolorekoak izaten dira. Antenak oso luzeak dira eta arrek oso ilunak dituzte eta emeek argiak. Gorputza estua eta luzea da.

## Habitata

600 metrotatik gorako baso hostoerorkorretan aurkitzen da, Quercus, Alnus eta Fagus generoko zuhaitzez elikatzen baita.

## Bizi zikloa

Helduak ekaina eta abuztua artean ikusten dira hegan. Emeak enbor usteletan jartzen ditu arrautzak eta beldarra han elikatzen da.

## Iruditegia

* Arra.
* Emea.
* Antenek gorputzaren luzera dute.

## Erreferentziak

* ↑ «EHAEko Coleoptera Catalogoa|Heteropterus» www.heteropterus.org (Noiz kontsultatua: 2023-09-09).
* 1 2 3 «Guía Visual de la Biodiversidad de Navarra» www.guiavisual-gorosti.org (Noiz kontsultatua: 2024-01-04).
* ↑ (Ingelesez) López, José Rafael González. «Leptura aurulenta (1 de 2) - 22482» Naturaleza y turismo (Noiz kontsultatua: 2024-01-04).
* 1 2 «Longicornio negro y dorado | Animalandia.» animalandia.educa.madrid.org (Noiz kontsultatua: 2024-01-04).

## Kanpo estekak

* Datuak: Q1535752
* Multimedia: Leptura aurulenta / Q1535752
* Espezieak: Leptura aurulenta
# Liebenthal (Kansas)

Liebenthal Kansasko hiri bat da. Rush konderrian kokatua dago. 2010ean 103 biztanle zituen, 0,32 kilometro koadrotan banatuta.

## Ikus, gainera

* Rush konderria

## Kanpo estekak

* Datuak: Q2673353
# Leto

Greziar mitologian, Leto (antzinako grezieraz: Λητώ, Lêtố; dorieraz Lato "izkutatua"), Zeo eta Febe titanen alaba bat da, eta, olinpoar jainkoei dagokienez, Zeusekin, Apolo eta Artemisaren ama. Hala eta guztiz ere, Leto, bere haurdunaldiagatik eta bere seme-alabetako bigarrena zen Apolo erditzeko toki egoki bat bilatzeagatik baino ez da aintzat hartzen. Hau da bere paper aktibo bakarra mitologian. Behin Apolo eta Artemis hazten direnean, Leto erretiratu egiten da, Olinpo gainean ama irudi ongarri arin bezala geratuz, iluna eta baketsua, behin bere lana bete ondoren.
Erromatar mitologian, Apolo eta Dianaren ama bezala, bere baliokidea Latona da.
Kretan, Dreros hirian, Spyridon Marinatosek, VIII. mendeko minoiko ondoko etxe tenplu bat atera zuen lurpetik, non Apolo, Artemisa eta Letoren hiru irudi bakarrak aurkitu zituen, aurreeratutako erdigune baten inguruan moldeatutako latorriz eginak. Walter Burkertek (Religion griegan), Festosen, sarbide erritu batekin lotuta agertzen dela adierazten du.
Leto Liziako jainkosa nagusia zen. Bere santutegia, Jantotik gertu zegoen Letoonak, hiri-estatuen liziar konfederazioa batzen zuen. Koseko jendeak ere, bere bezala aldarrikatzen zuen Leto jainkosa.
Hain jatorrizkoa den Leto jainkosaren neurri bat, bere aita titanean ikus daiteke, honen izenak, Zeo, polotik polorako zeru esferarekin lotzen duena, baita bere ama Feben ere, ilbetearen "puru" eta "purutzaile epitetoa dena, hain zuzen ere.

## Artemisa eta Apoloren jaiotza

Zeus jainkoa, Letoren ahizpa zen Asteria bortxatzen saiatu zen, baina honek, galeper bihurturik ihes egin zuen, bere burua itsasora bota eta Ortigia uharte mugikorrean bihurtuz.
Hera Letoren atzetik doa, inork erditzerako ez hartzea lortzen du, Ortigia uhartea izan ezik, bertan inor bizi ez zelarik. Erditzea galerazten saiatzen da, erditzeen jainkosa den bere alaba Ilitiari, parte hartzea galeraziz, eta Letok, jada, 9 eguneko atzerapena duenean, jainkoek, Letoren minekin hunkiturik, lehenik Artemisa jaioarazten dute, honela, honek, bere amari Apoloren erditzean laguntzeko.
Ortigia uhartea, lau zutaberekin, hondora finkatua geratzen da, eta bere izena Delosgatik aldatzen du, dizdiratsua esan nahi duena, Apologatik, argiaren jainkoa.
Herak, Geak Piton sugea sortzea lortu zuen, umeak irens zitzan, baina Apolo gazte bihurtzen da 4 egunetan bakarrik, eta hil egiten du.
Heraren jazarpenean, Leto eta bere seme-alabak urmael batetara iristen dira, eta, edan behar dutenean, Heraren agindupean zeuden nekazari batzuek, ura irabiatzen dute, lokatz bihurtuz, eta Zeusek zigortu egiten ditu, igel bihurtuz.
Apolo eta Artemisa, bere amaren babesle porrokatuak izan ziren eta Titio erraldoia hil zuten bortxatzen saiatzeagatik.
Anfionen emazte zen Nioberen iseketatik ere defendatu zuten. Anfionekin, 7 seme eta beste hainbeste alaba izan zituen, eta Niobek iseka egin zion seme-alaba gutxi izateagatik, bere seme-alabak, Artemisa eta Apoloren geziengatik hiltzen ikustera zigortua izanik. Kloris baino ez zen onik irten.

## Erreferentziak

* ↑ Euskaltzaindia. 82. araua. Grezia eta Erromako pertsonaia mitologikoak. .

## Kanpo estekak

* Datuak: Q103107
* Multimedia: Leto / Q103107
# Letojanni

Letojanni Italiako udalerri bat da. Messinako probintzian kokatuta dago, Sizilia eskualdean. 2.842 biztanle ditu, 6,72 kilometro koadroko azaleran banatuta.

## Mugakideak

Letojannik honako udalerri hauekin egiten du muga:
Castelmola Gallodoro Taormina Forza d'Agrò Mongiuffi Melia

## Bibliografia

* Nino Scimone, Mario Triolo - LETOJANNI, Storia, Immagini, Personaggi - Ediz. Massimino, Acireale - 2002.

## Kanpo estekak

* Webgune ofiziala (Italieraz)
* Datuak: Q496343
* Multimedia: Letojanni / Q496343
# Letizia Ortiz

Letizia Ortiz eta Rocasolano (Oviedo, 1972ko irailaren 15a) Espainiako erregina da. Filipe Borboikoa Espainiako tronuaren oinordekoa ezkondu baino lehen, telebista-aurkezle ospetsua izan zen.

## Biografia
### Ikasketak eta lana

Txikitan Oviedoko La Gesta ikastetxean ikasi zuen. 15 urterekin familia osoa Madrilgo Rivas-Vaciamadridera joan zen eta han Ramiro de Maeztu institutuan bukatu zituen ikasketak. Kazetaritza ikasteko Madrilgo Complutense Unibertsitatean matrikulatu zen.
Unibertsitatean zegoenean ABC egunkarian eta EFE agentzian lagundu zuen; 1992an eta 1993an, bekadun lan egin zuen La Nueva España egunkarian. Segidan, master bat egin zuen eta bukatzean Mexikora joan zen doktoregoa egiteko, nahiz eta ez bukatu.
2000an, Madrilgo prentsa-elkarteko Larra saria jaso zuen 30 urte baino gutxiagoko kazetaririk onena izateagatik.
Letizia Ortiz CCN+ kanalean lan egiten hasi zen. Bi urtez, Marta Fernandez-ekin goizeko berriak eman zituen. 2001ean, TVEn sartu zen eta Informe Semanal-en eta goizeko albistegiaren erredakzio-taldean lan egin zuen. Asturiasko printzearekin ezkon-hitza eman baino lehen, TVEko eguerdiko albistegia aurkezten zuen eta berri garrantzitsuak eman zituen: irailaren 11ko atentatuak eta Prestige-aren hondoratzea besteak beste.

### Lehen ezkontza (1998-1999)

1998an lehen aldiz ezkondu zen, Alonso Guerrero Literatura irakaslearekin. Ezkontza zibila Cácereseko Almendralejo-n izan zen. Ezkondu eta urte batera dibortziatu ziren. Gaur egun, Alonso Guerrero-k irakasle segitzen du.

### Bigarren ezkontza (2004- )

Bigarren aldiz, Filipe Borboikoa printzearekin ezkondu zen, 2004an, Madrilgo La Almudena katedralean. Ezkondu eta gero Asturiasko printzesa bihurtu zen eta gaur egun Espainiako erregina izateko prestatzen ari da, agenda propioa dauka. Bi alaba dituzte, Leonor (Madril, 2005) eta Sofia (Madril, 2007) infantak.
2014an senarra Espainiako errege bilakatu eta Letizia erregina ezkontide bilakatu zen.

## Erreferentziak

* ↑ Perez, David. (2014/06/19). 'Espainiaren batasuna eta aniztasuna' defendatuz egin du zina Felipek. eitb.eus.

## Kanpo estekak

* Datuak: Q201589
* Multimedia: Queen Letizia of Spain / Q201589
# Letničie

Letničie Eslovakiako udalerri bat da, Skalicako barrutian kokatuta. 6,70 km²ko azalera du eta 503 biztanle 2017ko datuen arabera.

## Historia

Idatzizko lehen aipamena 1452. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1070584
* Multimedia: Letničie / Q1070584
# Letizia Quaranta

Letizia Quaranta (Turin, 1893ko abenduaren 30a – Erroma, 1977ko urtarrilaren 9a) italiar aktorea izan zen. Bere film gehienak mutuak dira.

## Biografia

Turinen, Italian, bi ahizpa zituen: Lydia, aktorea ere bai, eta Isabella. Bere ahizpa nagusiari esker zinema munduan sartu zen, Itala Film konpainian lan egiteko. Lehenengo filmak Il gioiello del Nilo eta Nino Oxiliaren Addio giovinezza! izan ziren. Laster oso ezaguna egin zen. Bere film askoren zuzendaria Carlo Campogalliani izan zen; biak 1921ean ezkondu ziren. Senarrarekin lehen Erromara aldatu zen zeren eta bertan Italiako zinema-industria indartsuena sortzen ari baitzen, eta ondoren Argentinara non senarrarekin hiru film egin zituen. Erroman berriro ere film gehiago egin zuen baina, beste aktore askoren kasuan bezala, soinuaren sarrerak zineman zailtasunak ezarri zizkion lanean jarraitzeko. 1931 urtetik aurrera zazpi film bakarrik egin zituen. 1950. hamarkada hasieran bere lan ibilbidea bukatutzat eman daiteke. 1977an Erroman hil zen.

## Filmografia

Hona hemen bere film ezagunenak:
* Addio giovinezza!, Nino Oxiliak zuzenduta (1913)
* Florette e Patapon, Mario Caserinik zuzenduta (1913)
* Nerone e Agrippina, Mario Caserinik zuzenduta (1914)
* Maciste, Carlo Campogallianik zuzenduta (1919)
* Maciste innamorato , Luigi Romano Borgnettok zuzenduta (1919)
* La trilogia di Maciste , Carlo Campogallianik zuzenduta (1920)
* Il teschio d'oro , Carlo Campogallianik zuzenduta (1920)
* Maciste contro la morte , Luigi Romano Borgnettok eta Carlo Campogallianik zuzenduta (1920)
* La vuelta del toro salvaje , Carlo Campogallianik zuzenduta (1924) (Argentina)
* El consultorio de Madame René , Carlo Campogallianik zuzenduta (1924) (Argentina)
* La mujer de medianoche , Campogallianik zuzenduta (1925) (Argentina)
* La scala, Gennaro Righellik zuzenduta (1931)
* Il medico per forza, Carlo Campogallianik zuzenduta (1931)
* La lanterna del diavolo, Carlo Campogallianik zuzenduta (1931)
* Musica proibita , Carlo Campogallianik zuzenduta (1942)
* L'innocente Casimiro, Carlo Campogallianik zuzenduta (1945)
* La gondola del diavolo, Carlo Campogallianik zuzenduta (1946)
* L'orfana del ghetto, Carlo Campogallianik zuzenduta (1954)

## Erreferentziak

* ↑ IMDb.com,
* ↑ Dizionario del cinema italiano - Le attrici, Gremese editore, Erroma, 2003.
* ↑ https://www.cinematografo.it/cinedatabase/cast/letizia-quaranta/99983/

## Kanpo estekak

* Datuak: Q3831065
* Multimedia: Letizia Quaranta / Q3831065
# Leto (filma)

Leto (errusieraz: Лето, translit.: Leto eusk. 'Uda') 2018ko Kirill Serebrennikov errusiar zinema zuzendariaren film biografikoa da.

## Argumentua

Oharra: Atal honek istorio osoa edo amaiera argitzen du.
Uda Leningradon, 1980ko hamarkadaren hasieran. Hiriko rock-eszena sasoi gorenean dago. Viktor Tsoi musikari gaztea, Led Zeppelin, T-Rex eta David Bowie musikariei entzuten hazia, bere burua ezagutzera emateko ahaleginetan da.

## Aktoreak

* Teo Yoo: Viktor Tsoi
* Roman Bilyk: Mike Naumenko
* Irina Starshenbaum: Natalia Naumenko
* Philip Avdeev: Leonid
* Alexander Gortxilin: punk bat
* Julia Aug: Anna Aleksandrovna
* Nikita Jefremov: Bob
* Georgy Kudrenko
* Alexandra Revenko
* Nikita Jelenev
* Anton Adasinsky: apartamentuaren jabea
* Liya Akhedzhakova: apartamentuaren jabea
* Jelena Koreneva: emakumea gorriz
* Aleksandr Bashirov
* Seva Novgorodsev
* Vasily Mikhailov: Isha
* Aleksandr Kuznetsov: eszeptikoa
* Andrey Khodorchenkov: Artemy Troitsky

## Erreferentziak

* ↑ www.sansebastianfestival.com

## Kanpo estekak

* Datuak: Q48416710
# Letizia Ramolino

Maria Letizia Ramolino (Ajaccio, 1750eko abuztuaren 24a - Erroma, 1836ko otsailaren 2a) korsikar-italiar noblea izan zen, ezaguna Napoleon Bonaparteren ama izan zelako.

## Familia

Aita Giovanni Geronimo Ramolino militarra eta ama Angela Maria Pietrasanta izan zituen.
1764an, 14 urte zituela, Carlo Buonaparterekin ezkondu zen; hamabi seme-alaba izan zituzten:
* Napoleone (1764/1765)
* Maria Anna (1767)
* Joseph (1768)
* Napoléon (1769)
* Maria Anna (1770)
* Maria Anna (1771)
* Lucien (1775)
* Élise (1777)
* Louis (1778)
* Pauline (1780)
* Caroline (1782)
* Jerôme (1784).

## Erreferentziak

* ↑ Seward, Desmond, Napoleon's Family, Viking Penguin, 1986

## Kanpo estekak

* Datuak: Q151995
* Multimedia: Letizia Ramolino / Q151995
# Limones en invierno

Limones en invierno Izaro Andres kantariaren hirugarren diska luzea da, 2020. urteko urtarrilean argitaratutakoa.

## Musikariak

Honako musikari hauek hartu dute parte diskoan:
* Izaro Andres (ahotsa)
* Iker Lauroba (gitarra)
* Oriol Flores (bateria)
* Julen Barandiaran (baxua)
* Garazi Esnaola (teklatuak)

## Grabaketa eta abestiak

Gaztain Estudioetan grabatu ziren kantak eta egin ziren nahasketak, Zestoan. Hainbat musika tresnaren soinuak Oihenart eta Solana estudioetan ere grabatu ziren. Aurreko lanetan bezala hiru hizkuntzatan egin ditu abestiak, euskaraz lau, gazteleraz bost eta ingelesez bat. Diskoa plazaratu aurretik bi abestiren bideoklipak atera zituen eta arrakasta handia izan zuten. Lehenengoa Invierno a la vista abestiarena izan zen Xoel López abeslari galiziarrarekin batera. Bertan dagoeneko finkatu zen diskoari zentzua ematen dion limoiaren kontzeptua. Bigarren singlea Paris izan zen eta hirugarrena Libre, kalitate handiko bideoklipak lagunduta. Genero indarkeriaren gaia jorratzen duenez 2020ko martxoaren 8aren inguruan asko zabaldu zen.

### Itxialdia

Diskoaren aurkezpen bira Mexiko Hirian abiatu zuen eta ondoren Euskal Herriko hiriburuetan abesteko asmoa bazuen ere COVID-19 pandemiak dena atzeratu zuen. Itxialdia probestuz maiatza hasieran single berria atera zuen, Tiempo ausente, konfinamendua bera gaitzat hartuz..

## Azala

Izaro bera ageri da azalean eta buru gainean hosto, lore eta fruituak ditu, zuhaitz bat irudikatuz. Markel Idigorasen diseinua izan da.

## Kantuen zerrenda

* Invierno a la vista - 3:45
* Aquí - 3:29
* Libre - 3:51
* Paris - 3:50
* Mi canción para Elisa - 4:52
* Ihintza - 4:18
* You - 3:21
* Patinar sobre el hielo - 2:57
* Hainbeste - 4:06
* Oso blanco - 3:23

## Erreferentziak

* 1 2 «Limones en invierno» www.badok.eus (Noiz kontsultatua: 2020-01-31).
* ↑ «Disko berria iragarri du Izarok 2020ko urtarrilerako, 'Limones en invierno' - Mallabia» Anboto.org (Noiz kontsultatua: 2020-01-31).
* ↑ SL, TAI GABE DIGITALA. (2019-11-05). «Izarok disko berriaren lehen abestia eta bira iragarri ditu» naiz: (Noiz kontsultatua: 2020-01-31).
* ↑ «Izarok Parisi abesti bat idatzi dio» www.eitb.eus (Noiz kontsultatua: 2020-01-31).
* ↑ «Izarok ‘Libre’ kantuaren bideoklipa aurkeztu du» KULTUR SHAREA (Noiz kontsultatua: 2020-05-06).
* ↑ «Izarok 'Limones en Invierno' diskoa aurkezteko bira iragarri du» Euskal Irrati Telebista 2019-10-25 (Noiz kontsultatua: 2020-01-31).
* ↑ (Gaztelaniaz) Donostitik. (2016-02-04). «Donostitik.com // Periódico digital de Donostia» Donostitik (Noiz kontsultatua: 2020-05-06).

## Kanpo estekak

* www.izaromusic.com
* Datuak: Q84081467
# Limone Piemonte

Limone Piemonte Italiako udalerri bat da. Cuneoko probintzian kokatuta dago, Piemonte eskualdean. 1.351 biztanle ditu, 70,81 kilometro koadroko azaleran banatuta.

## Mugakideak

Limone Piemontek honako udalerri hauekin egiten du muga:
Briga Alta Entracque Robilante Borgo San Dalmazzo Vernante Roccavione La Brigue Tende Boves $^{(en)}$ Chiusa di Pesio Peveragno

## Kanpo estekak

* Datuak: Q20120
* Multimedia: Limone Piemonte / Q20120
# Limone sul Garda

Limone sul Garda Italiako udalerri bat da. Bresciako probintzian kokatuta dago, Lombardia eskualdean. 1.130 biztanle ditu, 23,03 kilometro koadroko azaleran banatuta.

## Mugakideak

Limone sul Gardak honako udalerri hauekin egiten du muga:
Malcesine Ledro Tremosine Riva del Garda

## Kanpo estekak

* Datuak: Q104973
* Multimedia: Limone sul Garda / Q104973
# Limonita

Limonita izena, landareak, ur burdintsuetan elikatutako kaltetzetik datozen burdin mineral batzuei ematen zaie. Burdin hidratotzat har daitezke, formarik gabekoak eta kolore nabar ilunekoak dira.
Bere barietateen artean, hematite nabarra, etitea, zingiretako burdina eta estiprosiderita daude.
Antzina, tinte horia, mineral honetatik lortzen zen.

## Kanpo estekak

* Datuak: Q193565
* Multimedia: Limonite / Q193565
# Limones de oro

Limones de oro Izaro Andres kantariaren laugarren diska luzea da. Izenak iradokitzen duen bezala Limones en invierno diskoaren jarraipen gisa har daiteke, izan ere aurrez argitaraturiko kantuekin egindako kolaborazioekin osatu den diskoa baita.

## Musikariak

Izaroren taldea honako musikari hauek osatzen dute:
* Izaro Andres
* Iker Lauroba
* Julen Barandiaran
* Garazi Esnaola

## Grabaketa

Gaztain Estudioetan grabatu ziren kantak eta egin ziren nahasketak, Zestoan. Lehenengo aldiz ez zuen ingelesezko abestirik sartu diskoan. Hamar abesti gazteleraz kantaturik daude eta sei euskaraz. Bi abesti dira berriak, gainerakoak aurreko diskoetan argitarautikoak dira. "Oso blanco (plata)" abestia izan ezik, beste guztietan Euskal Herriko, estatuko edo nazioarteko kolaborazioa izan zuen.
Kolaborazio batzuekin bideoklipa osatu zuen eta diskoa argitaratu aurretik single gisa kaleratu zituen. Honako hauek izan ziren:
* Ventanas cerradas
* Delirios
* Argia
* La felicidad
* Libre

## Azala

Petalo hori handiak dituen lore bat agertzen da erdian eta haren atzean limoiondoak limoiez beteta. Argazkiak ispiluarena egiten du ardatz horizontalean.

## Abestiak eta kolaborazioak

Honako hau da abestien eta kolaborazioen zerrenda:
* Ventanas cerradas (berria) - Pedro Pastor
* Delirios - Zahara
* Grace de Bess Atwell (berria) - Gartxot
* Argia - Amaral
* La felicidad - Daymé Arocena
* Errefuxiatuena - Mikel Urdangarin
* Paris - Eñaut Elorrieta
* Eider - Silver Rose
* Invierno a la vista - Xoel López
* Aquí - Duda in the sky
* Un poquito más - Alex Ferreira
* Mi canción para Elisa - Rozalén
* Libre - Cris Lizarraga (Belako)
* Astelehenak - Eñaut Gaztañaga
* Oso blanco (plata)
* Patinar sobre hielo - Bratty

## Kontzertuak

Diskoa atera aurretik martxoaren 5ean Parisen eman zuen kontzertua, Bataclan areto ezagunean. Diskoaren aurkezpena maiatzaren 7an egin zuen Anoeta belodromoan 6.000 ikusleren aurrean. Emakumezko bakarlari euskaldun batek inoiz eman duen kontzerturik jendetsuena izan zen. Kontzertu hartan abestietako kolaboratzaileak izan zituen alboan.

## Erreferentziak

* ↑ «Limones de oro» www.badok.eus (Noiz kontsultatua: 2022-05-08).
* ↑ IZARO & Pedro Pastor - Ventanas Cerradas. (Noiz kontsultatua: 2022-05-28).
* ↑ IZARO & Zahara - Delirios. (Noiz kontsultatua: 2022-05-28).
* ↑ IZARO & Amaral - Argia. (Noiz kontsultatua: 2022-05-28).
* ↑ IZARO - La Felicidad ft. Daymé Arocena. (Noiz kontsultatua: 2022-05-28).
* ↑ IZARO - Libre ft. Cris (Belako). (Noiz kontsultatua: 2022-05-28).
* ↑ (Gaztelaniaz) «Limones de Oro | CD» IZARO (Noiz kontsultatua: 2022-05-28).
* ↑ (Gaztelaniaz) «Izaro anuncia “Limones de Oro”, doble disco con invitados de lujo» MondoSonoro 2022-02-25 (Noiz kontsultatua: 2022-05-08).
* ↑ ««A ze gaua, mon Dieu»: la noche que el Bataclan de París aplaudió a Izaro» «A ze gaua, mon Dieu»: la noche que el Bataclan de París aplaudió a Izaro (Noiz kontsultatua: 2022-05-08).
* ↑ «Izaroren belodromoko kontzertuak emandako indarra barneratzeko denbora behar dute musikariek eurek ere» EITB 2022-05-08 (Noiz kontsultatua: 2022-05-08).

## Kanpo estekak

* www.izaromusic.com
* Datuak: Q111908137
# Little Sioux udalerria, Woodbury konderria (Iowa)

Little Sioux udalerria Ameriketako Estatu Batuetako Iowa estatuko udalerri bat da, Woodbury konderrian. Azken zentsuaren arabera 396 biztanle zituen.

## Ekonomia

2020ko zentsuaren arabera, Little Sioux udalerriak 186 etxebizitza zeuden. Per capita diru-sarrerak 23.951 estatubatuar dolar ziren.

## Kanpo estekak

* Datuak: Q9041610
# Little Shop of Horrors

Little Shop of Horrors (euskara Izugarrikerien Dendatxoa) 1986ko Frank Oz estatubatuar zinema zuzendariak zuzendutako beldurrezko musikal komedia film bat da.
Rick Moranis, Ellen Greene, Vincent Gardenia eta Steve Martin aktoreek antzeztu zuten, eta Levi Stubbs aktoreak bere ahotsez Audrey II bikoiztu zuen. Jim Belushi, John Candy, Christopher Guest eta Bill Murray aktoreek ere agerpen laburrak burutu zituzten.
Roger Cormanek zuzendutako The Little Shop of Horrors 1960ko filmaren berregokitzapena da.

## Argumentua

Oharra: Atal honek istorio osoa edo amaiera argitzen du.
Seymour Krelborn (Rick Moranis) New York hiriko Skid Row auzoan dagoen loredenda bateko saltzailea da. Loredendaren jabeak, Mushnik jaunak, negozioak diru etekin eskasak ematen dizkiolako itxitzekotan da.
Egun batez, eguzki eklipse bitxi baten ondoren, Seymourrek espaziotik iritsitako landare bat topatuko du. Landarea loradendara eramatea erabaki eta jendearen harreta piztuarazteko erakuslehioan denon ikusgai jartzea erabakiko du. Landareari Audrey II izena ipiniko dio, Bere neskalagun Audreyren omenez (Ellen Greene), berataz guztiz maitemindua baitago.
Loradendaren salmentak areagotzen hasiko dirá. Gainera Audrey II landareak mintzatzen ere badaki eta Seymourri hitz egiten hasiko zaio. Baina istorioak aldaketa erradikala jasango du, Weymour koitadua landareak biziraun ahal izateko giza haragia jan eta odol egarria duela jabetuko baita.
El volumen de ventas de la tienda empieza a crecer. Además Audrey II resulta que también sabe hablar y comienza a comunicarse con Seymour. Pero la historia da un giro radical cuando el protagonista descubre que la planta es carnívora y necesita sangre humana para vivir.

## Aktoreak

* Rick Moranis: Seymour Krelborn
* Ellen Greene: Audrey
* Vincent Gardenia: Jauna
* Steve Martin: Orin Scrivello
* Levi Stubbs: Audrey IIaren ahotsa
* Tichina Arnold, Michelle Weeks eta Tisha Campbell: Crystal, Ronette eta Chiffon, greziar abesbatzako hiru neska misteriotsuak
* Jim Belushi: Patrick Martin
* John Candy: Wink Wilkinson
* Christopher Guest: Lehen bezeroa
* Bill Murray: Arthur Denton
* Miriam Margolyes: Hortz klinikako erizaina
* Stanley Jones: Narratzailea
* Mak Wilson, Danny John-Jules, Danny Cunningham, Gary Palmer eta Paul Swaby: doo-wop abeslariak
* Jim Hensonen alaba, Heather Henson: Orinen gaixoetako bat (kameoa)
* Vincent Wong: Txinatar lore saltzailea
* Kerry Shale: Life aldizkariko laguntzailea
* Audrey II, honakoek mugitua: John Alexander, Anthony Asbury, Don Austen, David Barclay, Michael Barclay, James Barton, Michael Bayliss, Marcus Clarke, Sue Dacre, Graham Fletcher, Brian Henson, Terry Lee, Christopher Leith, Toby Philpott, Mike Quinn, Paul Springer, William Todd-Jones, Ian Tregonnian, Robert Tygner eta Mak Wilson.

## Ikus gainera

* The Little Shop of Horrors (1960)

## Kanpo estekak

* IMDBko fitxa irakurgai (Ingelesez)
* Datuak: Q1199259
# Little Treviscoe

Little Treviscoe, Ingalaterrako Kornualles konderriko herri bat da, Treviscoe herritik hurbil.

## Kanpo estekak

* Datuak: Q42888067
# Little Sturgeon (Wisconsin)

Little Sturgeon Ameriketako Estatu Batuetako erroldak esleitutako leku bat da. Door konderrian dago, Wisconsin estatuan. 177 biztanle ditu, 6,048482 kilometro koadroko azaleran banatuta.

## Ikus, gainera

* Door konderria

## Kanpo estekak

* Datuak: Q6652088